সিনথিয়া রোজেনজওয়েগ

**সিনথিয়া ই. রোজেনজউইগ** (*[[বিবাহপূর্ব পদবি|বিবাহপূর্ব]]* পদবি: রোপস) (জন্ম আনু. ১৯৫৮) হলেন একজন মার্কিন কৃষিবিদ এবং জলবায়ু বিজ্ঞানী। তিনি কলাম্বিয়া বিশ্ববিদ্যালয়ে অবস্থিত নাসার গডার্ড ইনস্টিটিউট ফর স্পেস স্টাডিজে কাজ করেন। "জলবায়ু পরিবর্তন এবং কৃষিকাজ নিয়ে গবেষণায় তিনি অগ্রণী ভূমিকা পালন করেছেন।" তিনি কলাম্বিয়া ক্লাইমেট স্কুলের একজন অ্যাডজাংক্ট সিনিয়র রিসার্চ সায়েন্টিস্ট। তাঃর ৩০০টিরও বেশি প্রকাশনা রয়েছে। এর মধ্যে ৮০টির বেশি পিয়ার-রিভিউ করা নিবন্ধ। তিনি আটটি বই লিখেছেন বা সম্পাদনা করেছেন। জলবায়ু পরিবর্তন মোকাবেলায় পরিকল্পনা তৈরির জন্য বিভিন্ন সংস্থায় তিনি কাজ করেছেন। বৈশ্বিক পর্যায়ে তিনি আইপিসিসির সাথে কাজ করেছেন। এছাড়াও হারিকেন স্যান্ডির পর নিউ ইয়র্ক সিটিতেও তার গুরুত্বপূর্ণ অবদান রয়েছে।

## শিক্ষা এবং একাডেমিক কর্মজীবন
রোজেনজউইগ রাটগার্স বিশ্ববিদ্যালয়ের অধীনে কুক কলেজে পড়াশোনা করেন। ১৯৮০ সালে তিনি কৃষি বিজ্ঞানে স্নাতক (বি.এ.) ডিগ্রি অর্জন করেন। ১৯৬৯ সালে কৃষির প্রতি রোজেনজউইগের আগ্রহ শুরু হয়। তখন তিনি এবং তাঁর হবু স্বামী ইতালির টাস্কানিতে একটি খামার ভাড়া নিয়ে পরিচালনা করতেন। সেখানে তাঁরা আঙুর এবং জলপাই তুলতেন। এছাড়া তাঁরা ছাগল, শূকর, হাঁস এবং রাজহাঁসের মতো প্রাণী পালন করতেন। তিনি কৃষিবিদ্যা অধ্যয়নের জন্য বিশ্ববিদ্যালয়ে ফিরে যাওয়ার সিদ্ধান্ত নেন। ১৯৮৩ সালে তিনি রাটগার্স বিশ্ববিদ্যালয় থেকে মাটি ও ফসল (সয়েলস অ্যান্ড ক্রপস) বিষয়ে স্নাতকোত্তর (এম.এস.) ডিগ্রি লাভ করেন। স্নাতকোত্তর পড়ার সময় নাসার গডার্ড ইনস্টিটিউট ফর স্পেস স্টাডিজ তাঁকে নিয়োগ দেয়। স্যাটেলাইটের তথ্য ব্যবহার করে ফসলি জমি নিয়ে গবেষণা করার জন্য তাঁকে এই নিয়োগ দেওয়া হয়েছিল। এরপর ১৯৯১ সালে তিনি ম্যাসাচুসেটস বিশ্ববিদ্যালয় আমহার্স্ট থেকে উদ্ভিদ, মৃত্তিকা ও পরিবেশ বিজ্ঞান বিষয়ে পিএইচডি ডিগ্রি অর্জন করেন।

তিনি নাসায় তাঁর কাজ চালিয়ে যান। ১৯৯৩ সাল থেকে তিনি সেখানকার ক্লাইমেট ইমপ্যাক্টস গ্রুপের প্রধান হিসেবে দায়িত্ব পালন করছেন। ডেটা বিষয়ক আইপিসিসি টাস্ক ফোর্সে তার কাজের স্বীকৃতি মিলেছিল। ২০০৭ সালে যখন আল গোর এবং আইপিসিসিকে যৌথভাবে নোবেল শান্তি পুরস্কার দেওয়ার মাধ্যমে এই স্বীকৃতি আসে।

বর্তমানে তিনি বার্নার্ড কলেজে একজন অ্যাডজাংক্ট অধ্যাপক হিসেবেও কাজ করছেন। সেখানে তিনি ক্লাইমেট ইমপ্যাক্টস রিসার্চ গ্রুপের নেতৃত্ব দেন। এছাড়া তিনি কলাম্বিয়া বিশ্ববিদ্যালয়ের কলাম্বিয়া ক্লাইমেট স্কুলে একজন অ্যাডজাংক্ট সিনিয়র রিসার্চ সায়েন্টিস্ট হিসেবেও কর্মরত।

## জলবায়ু গবেষণা
১৯৮০-এর দশকের শুরু থেকেই রোজেনজউইগ খাদ্য এবং জলবায়ু পরিবর্তন গবেষণায় একজন শীর্ষস্থানীয় ব্যক্তিত্ব। তিনি গ্রামীণ এবং শহুরে উভয় পরিবেশেই জলবায়ু পরিবর্তনের প্রভাব নিয়ে বড় আকারের আন্তঃবিভাগীয় গবেষণা পরিচালনা করেছেন। খাদ্য এবং জলবায়ু পরিবর্তনের মধ্যকার ঘনিষ্ঠ সম্পর্ককে আমরা কীভাবে বুঝি, তা তাঁর গবেষণার মাধ্যমে রূপ পেয়েছে। বিশেষ করে জলবায়ু এবং খাদ্য ব্যবস্থার মিথস্ক্রিয়ার প্রভাব সম্পর্কে পূর্বাভাস দেওয়ার ক্ষেত্রে তাঁর কাজ উল্লেখযোগ্য। ৯০টিরও বেশি দেশের হাজার হাজার নীতিনির্ধারক রোজেনজউইগের গবেষণা ব্যবহার করেছেন। জলবায়ু পরিবর্তন প্রশমন ও এর সাথে খাপ খাইয়ে নেওয়ার প্রচেষ্টায় এই গবেষণা ব্যবহৃত হয়েছে। তিনি এগ্রিকালচারাল মডেল ইন্টারকম্পারিজন অ্যান্ড ইমপ্রুভমেন্ট প্রজেক্ট (AgMIP)-এর প্রতিষ্ঠাতা। এটি জলবায়ু ও খাদ্য ব্যবস্থার মডেলিং নিয়ে গবেষণারত এক হাজারেরও বেশি গবেষকের একটি বৈশ্বিক ও আন্তঃবিভাগীয় নেটওয়ার্ক।

## সম্প্রদায়গত সম্পৃক্ততা এবং অ্যাডভোকেসি
নাসা এবং কলাম্বিয়ার গডার্ড ইনস্টিটিউট ফর স্পেস স্টাডিজে থাকাকালীন রোজেনজউইগ একটি গুরুত্বপূর্ণ গবেষণার সূচনা করেন। এটি ছিল কৃষি এবং মানব শহরগুলোর উপর জলবায়ু পরিবর্তনের প্রভাব সম্পর্কিত গবেষণা। তিনি জলবায়ু পরিবর্তন পরিচালনার পরিকল্পনা মূল্যায়ন ও প্রতিষ্ঠার চেষ্টায় যুক্ত অসংখ্য ওয়ার্কিং গ্রুপের সাথে জড়িত ছিলেন। এর মধ্যে রয়েছে:

* কো-চেয়ার, নিউ ইয়র্ক সিটি প্যানেল অন ক্লাইমেট চেঞ্জ
* কো-লিডার, ইউ.এস. ন্যাশনাল অ্যাসেসমেন্টের মেট্রোপলিটন ইস্ট কোস্ট রিজিওনাল অ্যাসেসমেন্ট। এটি জলবায়ুর পরিবর্তনশীলতা এবং পরিবর্তনের সম্ভাব্য পরিণতি নিয়ে কাজ করে এবং এটি ইউ.এস. গ্লোবাল চেঞ্জ রিসার্চ প্রোগ্রাম দ্বারা স্পনসরকৃত।
* আইপিসিসি ওয়ার্কিং গ্রুপ ২-এর চতুর্থ অ্যাসেসমেন্ট রিপোর্টের ("অবজার্ভড চেঞ্জেস" বা "পর্যবেক্ষিত পরিবর্তন" অধ্যায়) কোঅর্ডিনেটিং লিড অথর।
* জলবায়ু পরিবর্তন এবং ভূমির উপর আইপিসিসির বিশেষ প্রতিবেদনের কোঅর্ডিনেটিং লিড অথর।
* সদস্য, প্রভাব এবং জলবায়ু মূল্যায়নের জন্য ডেটা ও দৃশ্যপট বিষয়ক আইপিসিসি টাস্ক গ্রুপ।
* সহ-সম্পাদক, ইউসিসিআরএনের ফার্স্ট অ্যাসেসমেন্ট রিপোর্ট অন ক্লাইমেট চেঞ্জ অ্যান্ড সিটিজ (ARC3)।
* নিউ ইয়র্ক সিটি প্যানেল অন ক্লাইমেট চেঞ্জের প্যানেল সদস্য।
* এগ্রিকালচারাল মডেল ইন্টারকম্পারিজন অ্যান্ড ইমপ্রুভমেন্ট প্রজেক্ট (AgMIP)-এর সহ-প্রতিষ্ঠাতা এবং নির্বাহী কমিটির সদস্য।
* ২০২২ সালের ২০ অক্টোবর, রোজেনজউইগকে বিশ্ব খাদ্য পুরস্কার প্রদান করা হয়।
* রোজেনজউইগ ২০১০ সালে এগ্রিকালচারাল মডেল ইন্টারকম্পারিজন অ্যান্ড ইমপ্রুভমেন্ট প্রজেক্ট প্রতিষ্ঠা করেন।

## প্রকাশনা

রোজেনজউইগের গবেষণার একটি ওভারভিউ তাঁর গুগল স্কলার প্রোফাইলে পাওয়া যাবে। তাঁর প্রকাশনাগুলোর একটি সম্পূর্ণ তালিকা নাসা গডার্ড ইনস্টিটিউট ফর স্পেস স্টাডিজের ওয়েবসাইটে তাঁর গ্রন্থপঞ্জি থেকে পাওয়া যেতে পারে।

** সি. এল. রোজেনজউইগ এবং এম. এল. প্যারি, "Climate Change and Agriculture", ১৯৯০* * কংগ্রেসের সামনে সাক্ষ্যদান, ১৭ এপ্রিল, ২০০৭।
* রোজেনজউইগ, সি., সি.জেড. মাটার, এবং ই.এম. কন্ট্রেরাস (সম্পাদনা), ২০২১: *Handbook of Climate Change and Agroecosystems: Climate Change and Farming System Planning in Africa and South Asia: AgMIP Stakeholder-driven Research.* Series on Climate Change Impacts, Adaptation, and Mitigation, Vol. 5. ওয়ার্ল্ড সায়েন্টিফিক, ।
* রোজেনজউইগ, সি., এম. প্যারি, এবং এম. ডি মেল (সম্পাদনা), ২০২২: *Our Warming Planet: Climate Change Impacts and Adaptation*: *Lectures in Climate Change*, Vol. 2. ওয়ার্ল্ড সায়েন্টিফিক, ।

## পুরস্কার
* গুগেনহেইম ফেলো
* জিএসএফসি অনার অ্যাওয়ার্ড - সায়েন্স (২০১১)
* জিআইএসএস সেরা প্রকাশনা পুরস্কার (২০০৯)
* জিএসএফসি অনার অ্যাওয়ার্ড - আর্থ সায়েন্স অ্যাচিভমেন্ট (২০০৭)
* ফেলো, আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্স (২০০৬)
* নেচার সাময়িকী কর্তৃক ২০১২ সালে গুরুত্বপূর্ণ দশজন ব্যক্তির একজন বা "নেচারস ১০" হিসেবে মনোনীত
* বিশ্ব খাদ্য পুরস্কার (২০২২)
* নাসা ব্লু মার্বেল অ্যাওয়ার্ড (২০২৪)

## তথ্যসূত্র

## আরও পড়ুন
* "An Interview with Dr. Cynthia Rosenzweig of NASA – Q&A with Anna Lappé", *Take a Bite Out of Climate Change*, সেপ্টেম্বর ২০০৮ (সাক্ষাৎকারের প্রতিলিপি)
* "Dr. Cynthia Rosenzweig Talks About Urban Climate Change Solutions at Michigan State University", ৯ এপ্রিল, ২০১০ (ভিডিও)
* "Earth Science: Putting the Puzzle Together"  (শিশুদের জন্য নাসার রোজেনজউইগ প্রোফাইল)
* ক্রিস্টিন জোবিন, "NASA Scientist Cynthia Rosenzweig", এমলাইভ (MLive), মে ২০১০

বিষয়শ্রেণী:আমেরিকান জলবায়ু বিজ্ঞানী
বিষয়শ্রেণী:আমেরিকান নারী জলবায়ু বিজ্ঞানী
বিষয়শ্রেণী:একুশ শতকের আমেরিকান ভূ-বিজ্ঞানী
বিষয়শ্রেণী:নাসার ব্যক্তি
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:বার্নার্ড কলেজের শিক্ষক
বিষয়শ্রেণী:আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্সের ফেলো
বিষয়শ্রেণী:রাটগার্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ম্যাসাচুসেটস বিশ্ববিদ্যালয় আমহার্স্ট কলেজ অব ন্যাচারাল সায়েন্সেসের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:স্কারসডেল হাই স্কুলের প্রাক্তন শিক্ষার্থী
বিষয়শ্রেণী:বিংশ শতাব্দীর আমেরিকান বিজ্ঞানী
বিষয়শ্রেণী:বিংশ শতাব্দীর আমেরিকান নারী বিজ্ঞানী
বিষয়শ্রেণী:একুশ শতকের আমেরিকান বিজ্ঞানী
বিষয়শ্রেণী:জলবায়ু পরিবর্তন প্রশমন গবেষক
বিষয়শ্রেণী:১৯৫৮-এ জন্ম
বিষয়শ্রেণী:বিশ্ব খাদ্য পুরস্কার বিজয়ী